**Slajd 1** Kada se mlad čovek može smatrati odraslim?

**Slajd 2** Različiti pristupi tranziciji u odraslost nude različita objašnjenja, pri čemu svaki posmatra odrastanje kao linearni proces. Neki se fokusiraju na društveno-kulturne kontekste, dok drugi naglašavaju ulogu porodičnih veza, a postoje i oni koji posmatraju odraslost kao mentalno stanje u procesu sazrevanja. Kada analiziramo pokazatelje odraslosti u istraživanjima, vidimo da se koriste strukturalne i subjektivne dimenzije statusa. Prve se odnose na spoljašnje mogućnosti (npr. zaposlenje) i pritiske (društvena očekivanja), dok druge istražuju unutrašnje doživljaje procesa odrastanja. Važno je nagovestiti da se mlada osoba može osećati odraslom u jednom aspektu, ali ne i u drugom. U svemu ovome veliku ulogu igra i kako mlada osoba vidi sebe: da li kao odraslu ili neodraslu osobu.

Ono što možemo zaključiti je da ne postoji jedno objašnjenje koje bi u potpunosti objasnilo proces odrastanja. Pa tako se može uzeti metafora Arneta o slonu i slepcu: kao slepci, koji pokušavaju da opišu slona na osnovu dodira, i istraživači ukazuju na različite aspekte istog fenomena, kojeg ne mogu sagledati u potpunosti, a svi se jednako trude da opišu istu stvar.

**Slajd 3** Mogu se uočiti 2 glavna koncepta: 1. uzajamni uticaj između društva, porodice i pojedinca - odnos između porodice i samog društva nije jednosmeran, već kako društvo utiče na porodicu, tako i porodica utiče na društvo; 2. važnost održavanja ravnoteže za sve članove koji učestvuju u procesu odrastanja - svaki sistem teži ravnoteži, uključujući i porodicu, jer svaka promena preti da ugrozi sistem, a promene moraju da se dešavaju. Pri čemu, svaki životni ciklus pojedinca teži promenama i prilagođavanju, pa tako i odrastanje donosi nove obaveze, prava i odgovornosti, kako samim mladima tako i njihovim roditeljima, a nekome ovo odvajanje može teško pasti (i može doći do zastoja u razovoju, iliti sazrevanju); Pored ova dva koncepta važan je i sam izbor pojedinca, razlozi za ostajanjem kod roditelja mogu biti racionalni (npr. lakši život) ali i emotivni (vezanost).

Na kraju dolazimo do psihološke odraslosti koja je ključna za ovo delo, proces kada mladi postaju unutrašnje nezavisni od roditelja, razvijajući vlastiti identitet kao odrasle osobe. Prema Hofmanu mladi bi trebalo da postignu nezavisnost od roditelja u 4 segmenta: funkcionalnom (sposobnost obavljanja svakodnevnih obaveza bez roditeljske pomoći), emocionalnom (sloboda od ekspresivne potrebe za odobravanjem i bliskošću sa roditeljima (ali ne i totalna distanca)), konfliktnom (sposobnost izražavanja neslaganja bez osjećaja krivice) i kognitivnom (autonomija u odnosu na roditeljske vrednosti i stavove). Ovaj psihološki konstrukt se retko dovodi u vezu sa strukturalnim izborima/pritiscima i mogućnostima/rizicima, kao i sa kulturološkim odlikama. Društveni pritisci direktno utiču na porodicu i na njen način funkcionisanja. Tako npr. u turbulentnim vremenima veza unutar proodice postaje jača i pravila strožija – ovim se porodica drži ujedinjenom. Suprotno, u mirnim vremnima slabe veze i pravila, što ima uticaj na veću individualizaciju osobe. Pored ovog veliki uticaj imaju i kulturne specifičnosti društva, jer se uočava jaka vezanost i u situacijama kada je sve dobro (slučaj sa Srbijom).

**Slajd 4** Srbija se najviše približava južnoevropskom tipu tranzicije, (kasno napuštanje roditeljske kuće i vezanost za porodicu porekla), a za sticanje statusa odraslog najbitnija je tranzicija ka braku i roditeljstvu. Istraživanje (Dragišić Labaš i Ljubičić) ukazuje na povezanosti između struktrualnih pokazatelja tranzicije i unutrašnje strane odrastanja, koja je merena stepenom psihološke odvojenosti mladih od roditelja u različitim domenima: kognitivnom, funkcionalnom i emotivnom. Ono što se može primetiti kod nas je da mladi ljudi koji su ekonomski i stambeno zavisni od roditelja imaju i manju funkcionalnu i kognitivnu dimenziju psihološke odvojenosti. Međutim, što se tiče emotivne vezanosti ona je uvek jaka, tj. stambena/ekonomska samostalnost, pol, ni uzrast ne utiču na emotivnu vezanost za roditelje.

**Slajd 5** Ovo istraživanje se fokusiralo na povezanosti između različitih aspekata odrstanja, posebno unutrašnjeg procesa odvjanja mladih od roditelja. Cilj je bio da se otkrije povezanost između psihološke odvojenosti mladih i strukturalnih faktora, porodičnih praksi i ličnih izbora. Psihološka odvojenost ( koja varira od potpune zavinosti do izražene odvojenosti od roditelja) se merila sa Hofmanovom skalom, izuzevši kognitivnu (ne)zavinsoti. Što se tiče strukturalnih pokazatelja - 4 važna tranziciona događaja: završetak škole, zaposliti se, odseliti od roditelja/započeti smostalan život i stupiti u ozbiljnu vezu/ brak. Dalje, porodičnih praksi posmatrale su se one koje usmeravaju ka individualizaciji (stepen podrške porodice ka razvoju kompetencija, samostalnosti i odgovornosti) ili, suprotno, umrežavanju (podršku porodice ka brizi o drugima i kolektivnim ciljevim). Na kraju, subjektivni pokazatelji se svrstavaju u one koji se pokazuju kao očekivanja (kako se vidite u budućnosti npr.) i osećajne (nezadovoljstva npr.). 2 uzrasne kohorte mlađi mladi 19-25 ; stariji mladi 29-35.

**Slajd 6** Analiza

Najveći broj ispitanika je slabo (41.4%) ili umereno (49.7%) psihološki odvojen od roditelja, u potpunosti psihološki nezavisno 1.4% ispitanika, a potpuno zavisnih je se 2.3%.

Uticaj pola i uzrasta: Ispitanice su preovladavale kod onih koji su potpuni zavisni od roditelja, a manji broj istih je kod onih koji su psihološki totalno odvojeni. Što se tiče uzrasta većinski su stariji mladi nezavisniji i suprotno mlađi mladi su više zavisni.

Uticaj zanimanja: Vidi se značajna razlika između onih koji su zaposleni i nezaposleni gde su prvi manje zavisni. Najzavisniji od roditelja su studenti i učenici (očekivano), a među najmanje zavisnim se izvajaju PKV i NKV radnici i domaćice. U slučaju domaćica uticaj ima to što su one najčešće fizički odovojene od porodice porekla što se i potvrdilo jer samo 24,5% živi sa roditeljima. U slučaju sa PKV i NKV ova nezavinost se ogleda u tome što su njihove porodice obično u slabijem finansijskom položaju, pa se na njih ne mogu osloniti u tom smislu.

Materijalni položaj porodice: Značajna statistička povezanost. Nezavisnost je izrazita u slučaju mladih ljudi koji ne mogu da se oslone na materijalnu pomoć roditelja, i kod onih čiji je materijalni položaj dosta iznad prosečnog, pa je pomoć sasvim izvesna.

Uticaj bračnog statusa i ostvarnost u roditeljskim ulogama: Uočavaju se značajne razlike u odnosu na brak i u odnosu na imanje dece i samog broja dece. Kod onih koji su najmanje psihološki odovojeni preovladavaju oni koji nisu u braku 78,4%, a svi udovci/udovice i skoro svi razvedeni se nalaze kod umereno ili slabo psihološki zavisni. Oni bez dece su većinski na mestu psihološki zavisnih, dok oni sa preko 2 dece ni ne postoje u toj kategoriji.

Stambeni status: Pokazuje se da postoji veza. Primećuje se da oni koji se oslanjaju na pomoć roditelja, da li žive kod njih, plaćaju im stan ili su u domu, su više i psihološki zavisni. Dok oni koji su napustili roditeljski dom su psihološki nezavisniji. Kada ovaj slučaj povežemo sa emotivnom, konfliktnom i funkcionalnom zavisnošću može se primetiti da oni koji žive sa roditeljima su više zavisni na sva 3 načina od roditelja tako npr. mladi koji žive sa roditeljima imaju dosta manju slobodu da izražavaju sopstveno mišljenje.

Tempo osamostaljenja – faze tranzicije u odraslo doba - završetak škole, zaposliti se, odseliti od roditelja i stupiti u ozbiljnu vezu/brak: Ocenjivalo se od 0 (ni jedna faza ne ispunjena) do 4 (sve ispunjene). Postoji statistički značajna povezanost. Tako su ispitanici koji su na 0 psihološki zavisniji u poređenju sa onima koji su prošli kroz neku od faza, a naročito u odnosu one koji su završili sve. Pokazuje se i to da oni koji su završili više faza su više i samostalni, a sa tom samostalnošću više i psihološki odvojeni od roditelja.

**Slajd 7** Porodične prakse tj. potenciranje na individualnosti ili kolektivitetu: Mladi su skloniji psihološkoj odvojenosti u porodicama koje više podržavaju individualističke vrednosti. Međutim, među onima čije su porodice snažno orijentirane ka individualizmu, nije najviše onih koji su potpuno psihološki nezavisni od roditelja. Slično, psihološka zavisnost raste sa većom usmerenosti porodica ka umrežavanju, ali samo do određene granice, ispitanici čije su porodice izrazito usmerene ka tom principu su manje zavisni. Pretpostavimo da što više porodica insistira na bliskim odnosima više guši dete i gura ih ka tome da se pobune toj bliskosti.

Ovde se dovodi u pitanje koliko porodične vrednosti i prakse proizlaze iz društvenih pritisaka, a koliko iz ličnog/porodičnog izbora. Na primer, primećemo je da porodice u težoj ekonomskoj situaciji često naginju ka međusobnoj podršci, dok one bolje stojeće više ka individualizmu. Ovo nije iznenađujuće obzirom na to da je porodična podrška često bila jedini stabilni oslonac tokom društvenih promena - kriza. Na primer, odluka mlade osobe da ostane sa roditeljima ili očekuje njihovu pomoć dosta zavisi od društvenih i ekonomskih prilika. Porodična situacija oblikuje se pod uticajem društvenih okolnosti, ali i ličnih izbora.

Subjektivne varijable tj. očekivanja i stepen zadovoljstva: Ispitivala su se njihova očekivanja od roditelja, kao i njihovo zadovoljstvao ličnim, poslovnim i privatnim životom. Šta očekuju u narednih godinu dana kada je reč o pomoći od strane roditelja, mladi procentualno posmatrano najčeće daju sledeće odgovore: da budem finansijski nezavisan/na od roditelja, zatim, da im roditelji finansijski pomažu u manjoj meri i na kraju očekuje da ih roditelji izdražavaju. Tako su se među statistički značajno psihološki zavisnijima našli upravo oni koji očekuju da ih roditelji izdržavaju u narednih godinu dana. Među mladima koji očekuju da finansijski pomažu roditeljima (165) podjednak je broj onih koji su u potpunosti psihološki zavisni i onih koji su potpuno psihološki odvojeni od roditelja.

Pitanje da li je i kolimo im je važno da se osamostale od roditelja: Većina smatra da su potpuno nezavisni, dok drugi ističu da im je važno da budu samostalni ali moraju da ispune određene uslove. Manji broj ispitanika ne želi se osamostaliti. Postoji veza između ovih stavova i psihološke odvojenosti od roditelja: Oni koji se osećaju potpuno nezavisnim imaju niži intenzitet psihološke zavisnosti, očekivano. Međutim, i oni koji ne žele da se osamostale takođe pokazuju nižu zavisnost. Pretpostavka je da su roditelji tih ljudi više tolerantni i ne ograničavaju svoju decu, što doprinosi njihovoj želji da ostanu sa njima. Suprotno tome, kod onih koji se trude da se osamostale, čekaju da se ispune neki uslovi ili ne smatraju sada važnim odvajanje od roditelja, vidimo jaču psihološku zavisnost, koja može biti slučaj potrebe da se odvoje od roditeljskog pritiska ili, kod drugih, nespremnosti da se odvoje od udobnosti.

**Slajd 8** Dalja pitanja u vezi sa življenjem samostalnim ili sa partnerom pre braka i zasnivanje porodice: Većina ispitanika je rekla da bi živela samostalno, da je u mogućnosti, pre nego što zasnuju porodicu. Zanimljivo je da su ovi ispitanici često psihološki zavisniji od roditelja. Sa druge strane, oni koji ne preferiraju ovu opciju imaju niži stepen psihološke zavisnosti. Možda ispitanici biraju opciju samostalnog života zato što im se čini kao oslobađajuća opcija, iako u stvarnosti možda nisu spremni za to. Slično tome, većina ispitanika izabrala bi da živi sa partnerom pre braka. Oni koji se odluče za ovu opciju često su psihološki zavisniji u poređenju sa onima koji ne razmatraju ovu opciju. Ispitanici su najčešće izjavili da žele da zasnuju porodicu jer to smatraju znakom zrelosti ili jer ne žele da žive sami, i taj broj ljudi je najčešće psihološki zavisniji od roditelja. Manji broj njih ističe da žele porodicu kako bi imali nekoga ko će se o njima starati, ili da nisu sigurni da žele porodicu. Međutim, nije bilo značajne povezanosti između važnosti koju pridaju ostvarenosti u ulogama roditelja i stepena psihološke odvojenosti.

Postoji statistički značajna povezanost između očekivanja ispitanika na emotivnom planu i stepena njihove psihološke odvojenosti u odnosu na roditelje. Psihološki potpuno zavisnie su više činili oni koji očekuju da će naredne godine biti sami, kao i oni koji će izaziti sa mnogim momcima/ devojkama, suprotno, među psihološki potpuno odvojenim su se izdvojili upravo oni koji očekuju da će zasnovati stabilniju vezu/brak. Pored toga, pokazalo se da su psihološki odvojeniji u odnosu na svoje roditelje, mladi ljudi koji su zadovoljniji svojim porodičnim životom.

Može se zaključiti da subjektivno zadovoljstvo i spremnost za emotivnu vezu van porodice mogu smanjiti potrebu za roditeljskom podrškom i usloviti jače psihološko odvajanje.

**Slajd 9** Etičke manjine – romi: U uzorku se našlo 75-oro (4.6%) mladih roma. Veći broj njih je u braku i ostvareni su u roditeljskim ulogama. Većina veruje da će naći partnera u narednoj godini, ili da će ostati sa istim. Oni su ispunili 3 od 4 faze završili su školu, ušli u (van)bračnu zajednicu i dobili decu. Onda ne treba da nas čudi to što je kod njih najveći broj psihološki odovjeno, zatim slabo i na kraju umreno odovjeno. Sa druge strane njihovo nezadovoljstvo, koje je izrazito, odskače od zaključka koji smo ranije naveli. Hipoteze zašto je to tako mogu biti jer se ti mladi ne mogu osloniti na roditelje koji neretko žive na egzistencijanom minimumu.